CELEX: 62013TA0115
Language: fi
Date: 2015-07-15 00:00:00
Title: Asia T-115/13: Unionin yleisen tuomioistuimen tuomio 15.7.2015 – Dennekamp v. parlamentti (Oikeus tutustua asiakirjoihin — Asetus (EY) N:o 1049/2001 — Asiakirjat, jotka koskevat tiettyjen Euroopan parlamentin jäsenten kuulumista lisäeläkejärjestelmään — Kieltäytyminen asiakirjojen luovuttamisesta — Yksityiselämän ja yksilön koskemattomuuden suojaa koskeva poikkeus — Asetuksen (EY) N:o 45/2001 8 artiklan b alakohta — Henkilötietojen siirtäminen — Edellytykset, jotka koskevat tietojen siirtämisen tarpeellisuutta ja vaaraa rekisteröidyn oikeutettujen etujen vaarantumisesta)

14.9.2015   
            
            
               FI
            
            
               Euroopan unionin virallinen lehti
            
            
               C 302/45
            
         Unionin yleisen tuomioistuimen tuomio 15.7.2015 – Dennekamp v. parlamentti
   (Asia T-115/13) (1)
   
   ((Oikeus tutustua asiakirjoihin - Asetus (EY) N:o 1049/2001 - Asiakirjat, jotka koskevat tiettyjen Euroopan parlamentin jäsenten kuulumista lisäeläkejärjestelmään - Kieltäytyminen asiakirjojen luovuttamisesta - Yksityiselämän ja yksilön koskemattomuuden suojaa koskeva poikkeus - Asetuksen (EY) N:o 45/2001 8 artiklan b alakohta - Henkilötietojen siirtäminen - Edellytykset, jotka koskevat tietojen siirtämisen tarpeellisuutta ja vaaraa rekisteröidyn oikeutettujen etujen vaarantumisesta))
   (2015/C 302/57)
   Oikeudenkäyntikieli: englanti
   
      Asianosaiset
   
   
      Kantaja: Gert-Jan Dennekamp (Giethoorn, Alankomaat) (edustajat: asianajajat O. Brouwer, T. Oeyen ja E. Raedts)
   
      Vastaaja: Euroopan parlamentti (asiamiehet: N. Lorenz ja N. Görlitz)
   
      Väliintulija, joka tukee kantajan vaatimuksia: Suomen tasavalta (asiamies: H. Leppo) Ruotsin kuningaskunta (asiamiehet: aluksi A. Falk, C. Meyer-Seitz, S. Johannesson ja U. Persson, sitten A. Falk, C. Meyer-Seitz, U. Persson, E. Karlsson, L. Swedenborg, C. Hagerman ja F. Sjövall) ja Euroopan tietosuojavaltuutettu (asiamiehet: A. Buchta ja U. Kallenberger)
   
      Oikeudenkäynnin kohde
   
   Vaatimus Euroopan parlamentin 11.12.2012 tekemän päätöksen A (2012) 13180, jolla kantajalta evättiin oikeus tutustua tiettyihin asiakirjoihin, jotka koskevat tiettyjen Euroopan parlamentin jäsenten kuulumista lisäeläkejärjestelmään, kumoamiseksi.
   
      Tuomiolauselma
   
   
               1)
            
            
               Lausunnon antaminen Gert-Jan Dennekampin vaatimuksesta Euroopan parlamentin 11.12.2012 tekemän sellaisen päätöksen A (2012) 13180 kumoamiseksi, jolla kantajalta evättiin oikeus tutustua tiettyihin asiakirjoihin, jotka koskevat tiettyjen Euroopan parlamentin jäsenten kuulumista lisäeläkejärjestelmään, raukeaa, koska siinä oli evätty oikeus tutustua sellaisten 65 Euroopan parlamentin jäsenen nimiin, jotka olivat kantajia 15.12.2010 annettuun määräykseen Albertini ym. ja Donnelly v. parlamentti (T-219/09 ja T-326/09, Kok., EU:T:2010:519) ja 18.10.2011 annettuun tuomioon Purvis v. parlementti (T-439/09, Kok., EU:T:2011:600) johtaneissa asioissa.
            
         
               2)
            
            
               Päätös A (2012) 13180 kumotaan siltä osin kuin siinä oli kieltäydytty antamasta oikeutta tutustua sellaisten jäsenten nimiin, jotka ovat mukana lisäeläkejärjestelmässä ja jotka ottivat parlamentin täysistunnon jäseninä tosiasiallisesti osaa lisäeläkejärjestelmästä 24.4.2007, 22.4.2008 ja 10.5.2012 toimitettuihin äänestyksiin.
            
         
               3)
            
            
               Kanne hylätään muilta osin.
            
         
               4)
            
            
               Parlamentti vastaa omista oikeudenkäyntikuluistaan ja kolmesta neljäsosasta Dennekampin oikeudenkäyntikuluja.
            
         
               5)
            
            
               Dennekamp vastaa yhdestä neljäsosasta omia oikeudenkäyntikulujaan.
            
         
               6)
            
            
               Euroopan tietosuojavaltuutettu, Suomen tasavalta ja Ruotsin kuningaskunta vastaavat omista oikeudenkäyntikuluistaan.
            
         
      (1)  EUVL C 114, 20.4.2013.